Mnr. Nick Serfontein, voorsitter van die Sernick-groep en ’n welbekende beesboer, het verlede jaar wyd reaksie uitgelok nadat ’n ope brief wat hy aan pres. Cyril Ramaphosa geskryf het, in Landbouweekbladverskyn het.
Serfontein het in dié brief die hel beskryf waardeur opkomende boere gaan, terwyl hy ook oplossings vir die land se grondhervormingsprobleme aangebied het. Tydens die Seil-Safari sal hy verduidelik waarom hy glo dat daar, ten spyte van verskeie probleme, nog hoop is vir Suid-Afrika se landboubedryf.
Die 2019 Seil-Safari vind van 1 tot 5 April plaas. Besoek https://seilsafari.co.za/ vir nog inligting en ’n volledige lys van die sprekers wat tydens die bootvaart gaan optree.